CELEX: 52006SC0987
Language: et
Date: 2006-07-20
Title: Eelnõu EMP Ühiskomitee Otsus - Millega muudetakse EMP lepingu XIII lisa (transport) - Ühenduse ühise seisukoha eelnõu

Tähtis õiguslik teade

|

52006SC0987

Eelnõu EMP Ühiskomitee Otsus - Millega muudetakse EMP lepingu XIII lisa (transport) - Ühenduse ühise seisukoha eelnõu  /* SEK/2006/0987 lõplik */  

	[pic] | EUROOPA ÜHENDUSTE KOMISJON |Brüssel 20.7.2006SEK(2006) 987 lõplikEelnõuEMP ÜHISKOMITEE OTSUSmillega muudetakse EMP lepingu XIII lisa (transport)- Ühenduse ühise seisukoha eelnõu -(komisjoni esitatud)SELETUSKIRI1. Nõutava õiguskindluse ja ühtsuse tagamiseks peab EMP ühiskomitee pärast ühenduse asjaomaste õigusaktide vastuvõtmist integreerima need võimalikult kiiresti Euroopa Majanduspiirkonna lepingusse.2. Seepärast peaks EMP ühiskomitee võtma vastu järgnevalt lisatud otsuse eelnõu, et muuta Euroopa Majanduspiirkonna lepingu XIII lisa (transport) lisades punkti 26a kohandamist käsitlevale lõikele b uue lõigu (nõukogu 26. märtsi 1992. aasta määrus (EMÜ) nr 881/92 (turulepääsu kohta sellise ühenduses toimuva kaupade autoveo puhul, mille algus- või lõpp-punkt asub liikmesriigi territooriumil või mis läbib ühe või mitme liikmesriigi territooriumi), parandatud EÜTs L 213, 29.7.1992, lk 36).3. Otsuse eelnõu sisaldab kohandusi, mis võimaldavad võtta arvesse Euroopa Majanduspiirkonna EFTA riikide ja EÜ liikmesriikide konkreetset olukorda kaupade transportimisel Šveitsi ja Šveitsist. Soovitatud kohandustes võetakse arvesse järgmist:i) Euroopa Majanduspiirkonna lepinguosaliste eesmärk on tagada, et EMP EFTA riikide või EÜ liikmesriikide veoettevõtjad saaksid vabalt vedada kaupu maanteid mööda Šveitsi ja vastupidi;ii) samuti on Euroopa Majanduspiirkonna lepinguosaliste eesmärk tagada, et EÜ liikmesriikide veoettevõtjad saaksid vabalt vedada kaupu maanteid mööda EMP EFTA riikidest Šveitsi ja vastupidi.Nimetatud eesmärkide täitmiseks tehakse ettepanek tagada vastastikku, et Šveitsi veoettevõtjad saaksid vabalt vedada kaupu maanteid mööda EÜ liikmesriikidest EMP EFTA riikidesse ja vastupidi.4. EMP lepingu rakendamise korda käsitleva nõukogu määruse (EÜ) nr 2894/94 artikli 1 lõike 3 punktis a nähakse ette, et nõukogu võtab vastu ühenduse seisukoha otsuste suhtes, millega täiendatakse ühenduse õigusakte oluliste muudatustega.5. EMP ühiskomitee otsuse eelnõu esitatakse heakskiitmiseks nõukogule ja seejärel esitab komisjon võimalikult kiiresti ühenduse seisukoha EMP ühiskomitees.EelnõuEMP ÜHISKOMITEE OTSUSmillega muudetakse EMP lepingu XIII lisa (transport)EMP ÜHISKOMITEE,võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping“, eriti selle artiklit 98,ning arvestades järgmist:1.  Lepingu XIII lisa on muudetud EMP ühiskomitee […] otsusega nr ….[1]2.  Nõukogu 26. märtsi 1992. aasta määrus (EMÜ) nr 881/92 turulepääsu kohta sellise ühenduses toimuva kaupade autoveo puhul, mille algus- või lõpp-punkt asub liikmesriigi territooriumil või mis läbib ühe või mitme liikmesriigi territooriumi[2] (parandatud EÜTs L 213, 29.7.1992, lk 36), on inkorporeeritud lepingusse.3.  Lepinguosaliste eesmärk on tagada, et EFTA riikide veoettevõtjad saaksid vabalt vedada kaupu maanteid mööda EÜ liikmesriikidest Šveitsi ja vastupidi.4.  Samuti on lepinguosaliste eesmärk tagada, et EÜ liikmesriikide veoettevõtjad saaksid vabalt vedada kaupu maanteid mööda EFTA riikidest Šveitsi ja vastupidi.5.  Nimetatud eesmärkide täitmiseks peab EMP ühiskomitee vastastikkuse põhimõtet järgides tagama, et Šveitsi veoettevõtjad saaksid vabalt vedada kaupu maanteid mööda EÜ liikmesriikidest EFTA riikidesse ja vastupidi.6.  Seetõttu tuleks eespool nimetatud lepingu XIII lisa vastavalt muuta,ON VASTU VÕTNUD JÄRGMISE OTSUSE:Artikkel 1Lepingu XIII lisa (transport) punkti 26 lõike a kohandamist käsitlevale lõikele b lisatakse järgmine lõik (nõukogu määrus (EMÜ) nr 881/92):„EÜ ja EFTA riigid tagavad, et Šveitsi veoettevõtjad saaksid vabalt vedada kaupu maanteid mööda EÜ liikmesriigist EFTA riiki ja vastupidi. Seda tingimusel, et ühelt poolt Šveits ja EÜ tagavad, et EFTA riikide veoettevõtjad saaksid vabalt vedada kaupu maanteid mööda EÜ liikmesriikidest Šveitsi ja vastupidi, ning teiselt poolt Šveits ja EFTA riigid tagavad, et EÜ liikmesriikide veoettevõtjad saaksid vabalt vedada kaupu maanteid mööda EFTA riikidest Šveitsi ja vastupidi.Eelmises lõigus esitatud kokkuleppe kohandamine on ülimuslik ühelt poolt ühendusele kohustuslike kahe- või mitmepoolsete lepingute või kokkulepete, ja teiselt poolt ühele või mitmele EFTA riigile kohustuslike kahe- või mitmepoolsete lepingute või kokkulepete sätete suhtes niivõrd, kuivõrd käesolev otsus reguleerib sama küsimust.“Artikkel 2Tingimusel, et EMP ühiskomiteele on esitatud kõik lepingu artikli 103 lõike 1 kohased teated* jõustub käeolev otsus […] või kuupäeval, millal esitatakse viimane teade asjaomaste lepingute sõlmimise kohta, millega ühelt poolt Šveits ja EÜ tagavad, et EFTA riikide veoettevõtjad saaksid vabalt vedada kaupu maanteid mööda EÜ liikmesriikidest Šveitsi ja vastupidi, ning teiselt poolt Šveits ja EFTA riigid tagavad, et EÜ liikmesriikide veoettevõtjad saaksid vabalt vedada kaupu maanteid mööda EFTA riikidest Šveitsi ja vastupidi, olenevalt sellest, kumb kuupäev on hilisem.Artikkel 3EMP ühiskomitee eesistuja teavitab Šveitsi käesoleva otsuse vastuvõtmisest ja vajadusel EMP ühiskomitee viimasest teavitamisest, vastavalt lepingu artikli 103 lõikele 1.Artikkel 4Käesolev otsus avaldatakse Euroopa Liidu Teataja EMP osas ja EMP kaasaandes.Brüssel,EMP ühiskomitee nimeleesistuja[…] EMP ühiskomitee sekretärid […] [1] ELT L …[2] ELT L 95, 9.4.1992, lk 1.* [Põhiseadusest tulenevad nõudeid ei ole nimetatud.] [Põhiseadusest tulenevad nõuded on nimetatud.]